Suindá ka'aguy

Suindá ka'aguy (, ), (Strix hylophila)Cárabo Brasileño (Strix hylophila) Temminck, 1825 en Avibase.; ha'e peteĩ guyra jehegua, umi urukure'akuéra tekovety pegua. Ko'ãva oikove Paraguái ñemby ha kuarahyresẽ gotyope, Pindorama Ñemby ha michĩmi Arahentína yvate gotyo (Misiónes ha Hõrmosa). Sa'i ojehecha ha ndojekuaái guasu chugui mba'eve. Chupe oñembo'inge umi strix-kuérape, jepemo ikatu oñeguenohẽ chupe upévagui ojekuaávevove chugui.

 Techaukaha 
Ko'ãva ha'e guyra oguerekóva peteĩ tuichakue jepigua, 33cm guive 38cm peve, ha peteĩ pohyikue oúva umi 285g rire 340g peve. Iñakame ndoguereko'i umi nanbi gua'u ojejapova haguegui (oguerekóva umi ambue ñakurutú jehegua). hetenguéra ha ipyti'anguéra oguereko peteĩ sa'y yvysa'ypytã'ijuva ha oguereko kytarysýi sa'y kréma. Iguykuéra oú upe sa'y kréma guive sa'y morotĩ peve ha oguereko kytarysýi yvysa'yva. hu'ã sa'yju, hetyma haguepa, ikuã sa'yju ha ndahaguéi.

 Tenda oikohápe 
Kóva oikovéva umi ka'aguy peteĩha ha mikõiha oguerekóva heta ñana. Ko'ãva oikove umi yvy nda'ijyvatéva ha umi yvy oĩ 1000m y ári. Ho'u tymbachu'i ha oñapi'ũva rehegua, sapy'a ho'u avei guyra michĩva ha otyryrýva rehegua. Kóva tenda oikoha ojehapy'eteréi hague upe TJOT he'i kóva haimete oñeamenasa.

 Jeheguaguykuéra 
Ko jehegua ndoguereko'i jeheguaguy ojekuaáva.

 Ára ñembo'ahá 
Ndojekuaái mba'e árapepa ko'ãva ombo'a, jepemo oje'e ikatuha umi jasykuéra jasypoapy ha jasyporundy. Omoĩ jepi hikuái mbohapy térã irundy rupi'a ramo, pe kuña omoheñói ko'ãvape 30 ára rupive heñói peve. 35 ára heñói rire ko'ã guyra karia'y oheja hikuái haity, ha irundy jasy rire ko'ãva notekotevẽima itúvakuéragui. Ohupyty hikuái upe kakuaa paite oguerekóvove hikuái mokõi ary.

 Ehecha avei 
 Suinda
 Urukure'a
 Strigidae
 Striginae
 Guyra
 Mandu'apy 
Ñemohenda:Guyra